**Oznamovanie protispoločenskej činnosti**

**v súlade s § 10 ods. 8 zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov**

**Forma oznámenia protispoločenskej činnosti**

Oznámenie protispoločenskej činnosti možno urobiť jedným z nasledovných spôsobov:

* podaním kvalifikovaného oznámenia o závažnej protispoločenskej činnosti, ktorá je trestným činom; zákon taxatívne vymenúva dotknuté trestné činy:
* trestné činy korupcie,
* trestné činy verejných činiteľov,
* trestný čin poškodzovania finančných záujmov Európskej únie,
* trestný čin machinácií pri verejnom obstarávaní a verejnej dražbe,
* trestný čin za ktorý možno uložiť trest odňatia slobody nad 3 roky,
* podaním kvalifikovaného oznámenia o závažnej protispoločenskej činnosti, ktorá je správnym deliktom - jedná sa o vybraný správny delikt, za ktorý možno uložiť pokutu s hornou hranicou vo výške najmenej 30 000 eur, resp. o správny delikt, za ktorý možno uložiť pokutu s hornou hranicou určenou výpočtom,

alebo

* oznámením protispoločenskej činnosti zamestnávateľovi v rámci vnútorného systému preverovania oznámení.

Podľa § 25 ods. 9 zákona je zamestnávateľ povinný zosúladiť vnútorný systém vybavovania podnetov podľa zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov s týmto novým zákonom do 30. septembra 2019.

Knižnica Józsefa Szinnyeiho v Komárne z uvedeného dôvodu vypracovala **Smernicu o vnútornom systéme vybavovaní oznámení protispoločenskej činnosti, ktorá je uverejnená na webovom sídle knižnice.**

**Zodpovednou osobou** ktorá plní úlohy zamestnávateľa podľa § 10 ods. 4 až 7 a podľa § 11 zákona je **ekonómka Knižnice Józsefa Szinnyeiho v Komárne.**

**Oznámenie je možné podať:**

**a) elektronickou poštou**zaslanou na adresu [ekonom@kniznicakomarno.sk](mailto:ekonom@kniznicakomarno.sk) , ktorá je dostupná nepretržite 24 hodín denne,  
**b)** **poštou**zaslanou na adresu Knižnica Józsefa Szinnyeiho v Komárne, 945 33 Komárno, ekonómka , pričom na obálke je potrebné uviesť upozornenie „DO RÚK EKONÓMKY- NEOTVÁRAŤ“,  
**c)** **poštou** zaslanou na sekretariát Knižnica Józsefa Szinnyeiho v Komárne, pričom na obálke je potrebné uviesť upozornenie „DO RÚK RIADITEĽKY - NEOTVÁRAŤ“.

Spôsob podania oznámenia podľa písm. c) je možné využiť len v prípade, ak oznámenie smeruje proti ekonómke Knižnice Józsefa Szinnyeiho v Komárne.

**Odkaz na stiahnutie smerníc:**

1. **Smernica Knižnice Józsefa Szinnyeiho v Komárne : https://komk.sk/kozerdeku-dokumentumok**
2. Nitriansky samosprávny kraj vypracoval Smernicu o vnútornom systéme vybavovaní oznámení protispoločenskej činnosti v podmienkach Nitrianskeho samosprávneho kraja a organizácií v jeho zriaďovateľskej pôsobnosti: **https://www.unsk.sk/zobraz/sekciu/smernice**